EkBass/fiwiki-20250220-pages-articles huggingface dataset:
Diva (Azisin albumi)

Diva () on bulgarialaisen pop-folk-laulaja Azisin kymmenes studioalbumi. Se julkaistiin vuonna 2006 levymerkillä Sunny Music. == Kappaleet == # # # # # # # # # # == Lähteet == * Luokka:Vuoden 2006 albumit Luokka:Azisin albumit
No Limits!

No Limits! on alankomaalaisen eurodance-yhtyeen 2 Unlimitedin toinen studioalbumi, joka julkaistiin 11. toukokuuta 1993. Albumilta julkaistiin viisi singleä, muun muassa ”No Limit”, joka sijoittui 1. sijalle useilla eurooppalaisilla musiikkilistoilla, mukaan lukien Suomessa. Albumi myi useissa maissa platinaa ja sijoittui muun muassa Suomen virallisen listan sijalle 2. ==Kappaleet== ==Henkilöstö== * Phil Wilde * Jean-Paul de Coster * Ray Slijngaard * Anita Dels * Filip Martens * Xavier de Clayton * Peter Bauwens * Michael Leahy * Jan Voermans * Bieman ==Lähteet== Luokka:2 Unlimitedin albumit Luokka:Vuoden 1993 albumit
Owen Morris

Owen Dylan Morris (s. 1968 Caernarfon, Wales) on brittiläinen musiikkialalla toimiva tuottaja, miksaaja ja masteroija. Hän on työskennellyt muun muassa Oasiksen, The Verven, The Fratellisin, Ashin ja Kaiser Chiefsin kanssa. Morris on tuottanut muun muassa Oasiksen menestysalbumit Definitely Maybe (1994), (What’s the Story) Morning Glory? (1995) ja Be Here Now (1997). == Lähteet == Luokka:Brittiläiset musiikkituottajat Luokka:Vuonna 1968 syntyneet Luokka:Elävät henkilöt
Benjamin Alfthan

Benjamin Alfthan (27. helmikuuta 1866 Ilmee – 13. toukokuuta 1921 AntreaYlioppilasmatrikkeli 1853–1899: Benjamin Alfthan) oli suomalainen osuustoimintamies ja yritysjohtaja. Alfthanin vanhemmat olivat kirjailija Johannes Alfthan ja Viktorina Tavast ja puoliso vuodesta 1890 Ida Gustava Månsson. Alfthan tuli ylioppilaaksi 20-vuotiaana 1886 ja valmistui agronomiksi kolmen vuoden opintojen jälkeen 1889. Toimittuaan 1890–1897 valtion omistaman tilan hoitajana hän työskenteli vuoteen 1901 maanviljelyskoulun opettajana, kunnes tuli Pellervon Välitysliikkeen johtajaksi. Sen toimintaa jatkaneen Hankkijan toimitusjohtaja Alfthan oli perustamisvuodesta 1905 vuoteen 1919 ja vielä myöhemmin johtokunnan neuvotteleva jäsen. Tämän jälkeen Althan oli Osuusliike Rehutuonnin toimitusjohtaja vuoteen 1921. Alfthanin aloittaessa Hankkijan toimitusjohtajana sillä oli noin 50 osuuskuntajäsentä, hänen erotessaan keväällä 1919 niitä oli 860. Alfthan oli Pellervo-Seuran johtokunnan jäsen 1909–1917, Osuukassojen Keskuslainarahaston hallintoneuvoston jäsen 1907–1917 ja Suomen Osuustoimintalehden toimituskunnan jäsen 1912–1918. == Lähteet == Luokka: Suomalaiset opettajat Luokka: Suomalaiset yritysjohtajat Luokka:Suomalaiset osuustoimintaliikkeen vaikuttajat Luokka:Vuonna 1866 syntyneet Luokka:Vuonna 1921 kuolleet
To Nightwish with Love

To Nightwish with Love on Yle Teemalla esitetty musiikkidokumentti ja verkkosarja vuodelta 2016. Siinä nähdään suomalaisen Nightwish-yhtyeen faneja eri puolilta maailmaa. Dokumentti on toteutustavaltaan poikkeuksellinen, sillä sen ovat kokonaisuudessaan kuvanneet yhtyeen fanit omilla kameroillaan ja kännyköillään. Se on kansainvälisesti poikkeuksellisen laaja joukkoistettu musiikkidokumentti. Osallistujia oli yli 50 maasta, muun muassa Taiwanista, Syyriasta, Georgiasta, Saksasta, Venezuelasta ja Brasiliasta. Tekemiseen osallistui kaiken kaikkiaan yli sata fania eri puolilta maailmaa, ja fanit vastasivat suurelta osin myös sarjan musiikista. Fanit osallistuivat myös yhtyeen historiasta kertovan animaation suunnitteluun ja piirtämiseen. == Ensi-ilta == Dokumentin ensi-ilta oli erikoisnäytöksessä Nightwishin keikan yhteydessä Himos Parkissa 20. elokuuta 2016. Siellä sen katsoivat tuotantoryhmän kanssa Nightwish-yhtyeen jäsenet ja parikymmentä kuvaamiseen osallistunutta fania. Televisioensi-ilta oli Yle Teemalla ja verkossa maailmanlaajuisesti samana iltana. Dokumentin ja verkkosarjan ideoivat, ohjasivat ja käsikirjoittivat Kaisa Alenius ja Harto Hänninen Yleltä. Ohjaaminen ja käsikirjoittaminen tapahtui fanien kanssa englanniksi Facebookissa. == Lähteet == == Aiheesta muualla == * Ohjelman verkkosivu. Luokka:Musiikkiohjelmat Luokka:Suomalaiset televisiosarjat
Kaarina Heikinheimo

Kaarina Heikinheimo (s. 19. marraskuuta 1946 Vaasa) on suomalainen tekstiilitaiteilija. Hän valmistui vuonna 1968 ja on sen jälkeen toiminut vapaana taiteilijana Vaasassa. Heikinheimo on alansa merkittävimpiä kokeellisia taiteilijoita. Hänen pellavakudelmansa ovat pohjautuneet muun muassa maalauksiin, ja hän on luonut myös kolmiulotteisia tekstiiliteoksia. Hänen töitään on monissa suurissa tiloissa, kuten kirkoissa ja palvelutaloissa. Bromarvin kirkon ja Ulvilan uuden hautausmaan kappelin alttaritaulut ovat hänen tekemiään. Nykyisin hän keskittyy ainoastaan tekstiiliveistoksiin. Heikinheimolle on myönnetty Kädentaitajien kultainen ansiomerkki, Vaasan Jaakkoo -palkinto, Vaasan kaupungin kulttuuripalkinto, Etelä-Pohjanmaan Kulttuurirahaston kulttuuripalkinto, ja valtion taiteilijaeläke. == Lähteet== == Aiheesta muualla == * Kaarina Heikinheimo – Finnishdesigners * Kaarina Heikinheimo – Pohjalainen Taiteilijaliitto ry Luokka:Vuonna 1946 syntyneet Luokka:Suomalaiset tekstiilitaiteilijat Luokka:Elävät henkilöt
Grand Canyonin lento-onnettomuus

Grand Canyonin lento-onnettomuus tapahtui lauantaina 30. kesäkuuta 1956 Grand Canyonilla, kun United Airlinesin lento UA718 törmäsi Trans World Airlinesin lentoon 2. Molemmat koneet putosivat kanjoniin. Onnettomuudessa sai surmansa yhteensä 128 henkilöä. == Koneet == === UA 718 === Kone oli Douglas DC-7 ja rekisteriltään N6324C. Kone oli tehnyt ensilentonsa vuonna 1955. ==== Miehistö ==== * Kapteeni Robert Shirley, 48-vuotias, jolla oli 16 492 lentotuntia * Perämies Robert Harms, 36-vuotias, jolla oli 230 lentotuntia * Lentomekaanikko Girardo Fiore, 39-vuotias === TW 2 === Kone oli Lockheed Super Constellation, rekisteriltään N6902C. Kone oli tehnyt ensilentonsa vuonna 1952. ==== Miehistö ==== * Kapteeni Jack S. Gandy, 39-vuotias, jolla oli 14 922 lentotuntia * Perämies James Ritner, 31-vuotias, jolla oli 6 976 lentotuntia * Lentomekaanikko Forrest Breyfogle, 37-vuotias == Lento == Molemmat lennot olivat lähteneet Los Angelesin kansainväliseltä lentoasemalta. UA 718 lähti klo 9:04 ja oli matkalla Chicagoon, ja TW 2 lähti klo 9:01 ja oli matkalla Kansasiin. TW 2:lle oli annettu lupa nousta 5 700 metriin. Miehistö pyysi lupaa nousta 6 300 metriin, mutta lupa evättiin liikenteen takia. Kone sai kuitenkin luvan nousta pilvien takia ylemmäs. Lento UA 718 lensi suuntaan 046 ja TW 2 suuntaan 059, joten koneilla oli risteävät lentoreitit. Kello 10.32 koneet lensivät kanjonin yllä, kun törmäys tapahtui. Lennon UA 718 vasen siipi osui TW 2:n perään katkaisten tämän matkustamon pääoven kohdalta, jolloin molemmat koneet menettivät hallinnan. TW 2 kallistui alaspäin ja syöksyi kanjoniin UA 718:n vasen siipi oli surrimmalta osin irronnut, joten kone menetti hallinnan ja törmäsi vuorenrinteeseen. == Onnettomuuden syy == Koneet eivät nähneet toisiaan, eikä vielä tiedetä, miksi. Asiasta on esitetty eri väitteitä. == Lähteet == Luokka:Lento-onnettomuudet Yhdysvalloissa Luokka:Vuoden 1956 lento-onnettomuudet Luokka:Arizonan historia Luokka:Lentokoneiden yhteentörmäykset
Emperor Tomato Ketchup

__NOTOC__ Emperor Tomato Ketchup on brittiläisen indie rock -yhtyeen Stereolabin neljäs albumi, jonka julkaisi Duophonic Records 18. maaliskuuta 1996 Isossa-Britanniassa ja Elektra Records 9. huhtikuuta 1996 Yhdysvalloissa. Albumin nimi tuli japanilaisesta elokuvasta, Tomato Kecchappu Kôtei (Emperor Tomato Ketchup) Albumi on yhtyeen parhaiten menestynyt albumi tähän asti ja se on esiintynyt 1001 albumia jotka jokaisen on kuultava edes kerran eläessään -kirjassa Rocklistmusic: Steve Parker's 1001 Albums == Kappaleet == # # # # # # # # # # # # # == Arvostelut == * Allmusic: Allmusic: Emperor Tomato Ketchup - levyarvostelu == Lähteet == == Aiheesta muualla == * Discogs: Emperor Tomato Ketchup Luokka:Vuoden 1996 albumit Luokka:Stereolabin albumit
Säiliöinti

Säiliöinti () tai käyttöjärjestelmätason virtualisointi tarkoittaa tietotekniikassa kevyempää eriyttämistä kuin hypervisorilla tehtävä virtualisointi. Ratkaisuja ovat muun muassa FreeBSD:n jail, Linux container, NetBSD:n sysjail, AIX Workload Partitions ja Solaris Container/Zone. Säiliöt eivät tarvitse hypervisoria, virtuaalikoneita eikä tarvitse suorittaa kokonaista asiakaskäyttöjärjestelmää varsinaisen käyttöjärjestelmän lisäksi. Myöskään levytilaa ei tarvitse varata toistuville tiedoille. Säiliöitä voi käyttää kuudesta kahdeksaan kertaa enemmän samalla laitteistolla kuin perinteisellä virtualisoinnilla. Säiliöitä kutsutaan myös virtuaaliympäristöiksi (, VE) erona virtuaalikoneille. Virtuaaliympäristö on tiettyihin tarkoituksiin sopiva vaihtoehto virtuaalikoneille pilvipalveluiden toteutukseen. Säiliöintiä käytetään muuttumattomien käyttöjärjestelmien kanssa: näissä varsinainen käyttöjärjestelmä on samanlainen jokaisella koneella ja sovellukset asennetaan säiliöihin. == Toteutustekniikat == Varhainen tapa on ollut Unixissa toteutettu `chroot`-rajoitus hakemistopuun rajaamiseksi, joka myöhemmin lisättiin 4.2BSD:ssä. Linuxissa säiliöinnin toteuttamiseen käytetään yhdistelmiä ytimen tukemia mekanismeja kuten cgroups- resurssointia ja nimiavaruuksia sekä seccomp, AppArmor ja SELinux oikeusrajoitteita. Eri ratkaisuja ovat Docker, Linux-VServer, lmctfy, LXC, OpenVZ ja Podman. Ohjelmistot kuten Kubernetes, Mesos ja Swarm ovat suunnattu useiden säiliöiden hallintaan useilla eri koneilla klustereissa.https://github.com/kubernetes/kubernetes/ Myös Copy-on-write -tekniikkaa voidaan käyttää hyödyksi, jolloin oma tallennustila varataan vasta kun on tarvetta tallettaa eriävää tietoa. Docker vaikutti merkittävästi säiliöinnin suosioon ja yleistymiseen. == Open Container Initiative == Open Container Initiative (OCI) on Dockerin ja Linux Foundationin vuonna 2015 perustama yhteenliittymä, joka on standardoinut käytettäviä tiedostomuotoja, ohjelmointirajapintoja ja ajonaikaisia ympäristöjä. Docker refaktoroi ohjelmistonsa pienempiin komponentteihin, joista osan se luovutti määrittelyjen kanssa OCI:lle. OCI:n ohjelmistot ja määrittelyt toimivat perustana useille muille. == Lähteet == == Aiheesta muualla == * Open Container Initiative * Rootless containers with Podman and fuse-overlayfs (PDF) * Image Format Specification * Open Container Initiative Runtime Specification Luokka:Tietotekniikka
Luettelo Inkoon julkisista taideteoksista ja muistomerkeistä

Luettelo Inkoon julkisista taideteoksista ja muistomerkeistä sisältää Inkoon kunnassa olevat pysyvät patsaat, muistomerkit ja muistolaatat. Inkooseen on liitetty Degerbyn kunta. Julkinen teos Paikka Alue Kartalla Tekijä Paljastusvuosi Kuva WD Sankarihaudan muistomerkki, Inkoo Inkoon kirkon sankarihautausmaa 1949 100px Sankarihaudan muistomerkki, Degerby Degerbyn kirkon sankarihautausmaa Degerby 1990 100px Sotaveteraanien muistomerkki, Inkoo Kirkkotarhan ulkopuolella 1997 100px Punaisten muistomerkki, DegerbyPunaisten muistomerkki, Degerbyn vanha hautausmaa, Inkoo; Punaisten muistomerkit Gutsåkerin hautausmaa, Inkoon rannikkotie 465 Degerby 100px 100px Punaisten muistomerkki, GårdskullaPunaisten muistomerkki, Gårdskulla, Inkoo; Punaisten muistomerkit Västankvarnin teloituspaikka, Söderlandintie 105 Inkoon Gårdskulla (1947) 1952 ==Lähteet== Luokka:Inkoo Inkoo
Kiiltokirpat

Kiiltokirpat (Crepidodera) on lehtikuoriaisten (Chrysomelidae) heimoon kuuluva suku. Sukuun kuuluu maailmanlaajuisesti yli 40 lajia. Kiiltokirpat ovat väriltään metallisen kiiltävän sinisen, vihreän tai pronssin värisiä. == Lajeja == *Crepidodera aurea *Pajukirppa (Crepidodera fulvicornis) *Kultakirppa (Crepidodera aurata) *Crepidodera plutus *Crepidodera lamina *Haapakirppa (Crepidodera nitidula) == Aiheesta muualla == *Laji.fi: Kiiltokirpat (Crepidodera) *ITIS: Crepidodera *Bug Guide: Crepidodera *Bug Guide: Crepidodera kuvia *University of Wrocław: Crepidodera, värikuvia lajeista *
Qatayef

Qatayef tai qaṭā’if on pääosin arabimaissa valmistettava kreppi. Qatayefin nimi on johdettu arameasta ja se viittaa taikinan tekemiseen. Vanhimmat maininnat siitä ovat peräisin 900-luvun keittokirjoista abbasidien valtakaudelta. Tuolloin siitä käytettiin nimeä khushkanānaj min qaṭā’if maqlī, eli vapaasti kääntäen täytetyistä ohukaisista tehty keksi. Pohjois-Afrikassa leivonnaista kutsuttiin nimellä abbasidiqaṭā’if, minkä perusteella sen voidaan tuolloin olettaa olleen suhteellisen hiljattain syntynyt leivonnainen. Nykyisen kaltaisen qatayefin valmistus muistuttaa tavallisen ohukaisen valmistusta. Historiallisesti se valmistettiin vaivaamalla kohotettua taikinaa ja lisäämällä siihen vettä. Sitkeä taikina voitiin näin tasoittaa ohueksi. Myöhempiin keksintöihin kuuluvat esimerkiksi niiden uppopaistaminen. Nykyisin qatayef ostetaan tavallisesti kaupasta tai leipomosta sellaisenaan ja se täytetään kotona. Tavallisimpiin täytteisiin kuuluvat paksu kerma, makeutetut maapähkinät ja valkoinen juusto. ==Lähteet== Luokka:Arabialainen keittiö Luokka:Leivonnaiset Luokka:Jälkiruoat
Trifle

Trifle on suosittu englantilainen jälkiruoka, joka koostuu sokerikakku-, vanukas- ja hedelmä- tai hillokerroksista kermavaahdolla tai syllabubilla päällystettynä. Kakkupohja kostutetaan sherryllä tai muulla alkoholipitoisella juomalla. Trifleä tarjoillaan etenkin jouluisin. ==Valmistus== Trifle koostuu tavallisesti kakku- tai sokerikakkukeksikerroksista. Kerrokset kostutetaan usein sherryllä tai vastaavalla alkoholipitoisella juomalla, kuten brandyllä tai viinillä. Muita sen ainesosia ovat hillo tai hedelmät, macaron tai ratafia-keksi, paksu vanukas, sekä kermavaahto tai syllabub-päällyste. Annoksen koristeluun käytetään esimerkiksi manteleita, karhunputkea tai kandeerattuja marjoja. Samasta annoksesta on olemassa monia eri versioita. Annos valmistetaan usein lasikulhoon, josta näkyvät sen eri kerrokset. Trifleä tarjoillaan eri juhlien, kuten joulun aikaan. ==Historia== Nimi trifle juontuu keskienglannin sanasta trufle, joka on puolestaan peräisin muinaisranskan sanasta trufe. Sana tarkoittaa suurin piirtein "vähäpätöistä". Trifle muistuttaa hieman hedelmärahkaa, jota kutsutaan Englannissa nimellä fool. Nimiä käytettiin pitkään rinnakkain. Triflen resepti mainitaan ensimmäisen kerran vuonna 1596 Thomas Dawsonin teoksessa The Good Huswife’s Iewell. Dawsonin resepti muistutti kuitenkin ennemminkin hedelmärahkaa ja ensimmäinen nykyisenkaltaisen triflen resepti on peräisin Kaarle I:n kokkina työskenneeltä Jos Cooperilta vuodelta 1654. Hän kutsui annostaan nimellä Foole. Annoksen pohjalla oli sherryllä kostutettua leipää. Ajan kuluessa reseptistä tuli entistä monimutkaisempi ja Hannah Glassen reseptissä teoksesta The Art of Cookery Made Plain and Easy vuodelta 1751 käytetään punaviiniä, syllabubia ja kermaa. Yhdistyneestä kuningaskunnasta trifle levisi myös Yhdysvaltoihin, jossa sitä kutsutaan esimerkiksi nimillä tipsy squire, gipsy squire ja tipsy parson. ==Lähteet== Luokka:Englantilainen keittiö Luokka:Jälkiruoat
Luettelo Alavuden julkisista taideteoksista ja muistomerkeistä

Luettelo Alavuden julkisista taideteoksista ja muistomerkeistä sisältää Alavuden kaupungissa olevat pysyvät patsaat, muistomerkit ja muistolaatat. Alavuteen on liitetty Töysän kunta. __TOC__ == Julkiset taideteokset, muistomerkit ja muistolaatat == Julkinen teos Paikka Alue Kartalla Tekijä Paljastusvuosi Kuva WD Alavuden taistelun 17.8.1808 muistomerkki Alavuden sankarihautausmaa, Salmentie 4 (kivipaasi) 1860-luku Alavuden taistelussa 17.8.1808 kaatuneiden muistopatsas Alavuden sankarihautausmaa, Salmentie 4 lähellä porttia (tykinputki) Amerikkaan lähteneiden muistomerkki (Siirtolaispatsas)Siirtolaispatsaan paljastuspuhe 14.6.1975; Migration - Muuttoliike Rantatie 3 Töysä 1975 Artturi Järviluoman muistolaatta Artturi Järviluoman syntymäkodin paikalla, Kirkkojärven länsipuolella 1960 100px Heikki Huhtamäen patsas Rantapuisto 1984 100px Ivar Wilskmanin patsas Iivarin koulun edessä, Wilskmanintie 2 Töysä 1990 Karjalaan jääneiden vainajien muistomerkki, Alavus Alavuden kirkon vieressä 1956 100px Karjalaan jääneiden vainajien muistomerkki, Töysä Töysä 1956 Kotirintama-muistomerkki, Töysä Töysän kirkon kirkkotarha Töysä 100px Lampimäen vainion kivijyrä Kauppaneuvoksentie 132 Maapallo Onnentien kiertoliittymä, Alavudentie, Tuuri Töysä 2010 Muistojen kappeli Sankarimuistomerkki (1939-1944 talvi- ja jatkosodan sankarihaudat) Alavuden sankarihautausmaa, Salmentie 4 1955 100px Muualle haudattujen muistomerkki, Alavus Alavuden kirkon sakastin vieressä 1995 100px Muualle haudattujen muistomerkki, TöysäTeksti muistomerkissä: "Muualle haudattujen rakkaitten muistolle" Töysän vanha hautausmaa, Kappelitie 4 Töysä OnnenKenkä-monumentti Tuurin kyläkauppa, Onnentien ja Keskisentien kulma Töysä 2000 Sankarimuistomerkki Sankarimuuri, Töysä Töysän sankarihautausmaa, Kappelitie 4 Töysä 1952 100px Stenbäckin muistomerkkiJouko Lahti: Hautamuistomerkit kertovat ajastaan; Suomalainenkivi.fi Alavuden sankarihautausmaa, Salmentie 4; Muistojen kappelin vieressä 1990 Svante Kurikan patsas Alavuden asema, Kauppaneuvoksentie 12 1994 Talvisotaan lähteneiden alavutelaisten muistokivi Koulukeskuksen pihalla, Opintie 4 100px Talvisotaan lähteneiden töysäläisten muistomerkki Asemakuja Tuuri Toivo Kuulan patsas Kuulantien ja Järviluomantien risteys 1963 100px Toivo Kärjen reliefiTeksti reliefissä: "Suunnitteli Johannes Lampimäki". Töysän kirkonmäki, lainaviljamakasiinin seinässä, Kappelitie 4 Töysä 2010 Uittomiesten muistomerkkiUittomiesten muistomerkki Alavus; Tukkilaiset.com Uittomiehentie Kätkänjoki 1988 100px Uskon, kodin, isänmaan puolesta, Leijonapaasi (1918 vapaussodan sankarien muistomerkki)Sirola, 2017, s. 103 Töysän sankarihautausmaa, Kappelitie 4 Töysä ja Willehad Martin 1923 Vapaussodan v.1918 valkoisten muistomerkkiSirola, 2017, s. 44 Alavuden sankarihautausmaa, Salmentie 4 1921 == Lähteet == * === Viitteet === == Aiheesta muualla == * Alavuden kirkko ja Muistojen kappelin alue RKY Luokka:Alavuden nähtävyydet Alavus
Marko Palovaara

Marko Palovaara (s. 1973 Kolari) on suomalainen kokki ja keittiömestari. Hän voitti suomalaisen Vuoden kokki -kilpailun vuonna 2002. Hän työskenteli tuolloin vuoromestarina Jarmo Vähä-Savon luotsaaman Michelin-tähtiravintola G. W. Sundmansin palveluksessa. Vuonna 2017 hän toimi yrittäjänä ja vastasi ravintola Bistro o Matista Kirkkonummella. Hän on aiemmin työskennellyt muun muassa ravintola Wanhassa Munkissa, White Ladyssä, Bakersissä, hotel Lordissa ja G. W. Sundmans. Hänen mottonsa on: Miksi tehdä huonoa, kun sama aika menee hyvän valmistamiseen? ==Lähteet== ==Aiheesta muualla== *Bistro o Mat (bistromat.fi) Luokka:Suomalaiset kokit Luokka:Vuonna 1973 syntyneet Luokka:Elävät henkilöt
Ari Ruoho

Ari Ruoho (s. 1974 Espoo) on suomalainen keittiömestari. Hän voitti suomalaisen Vuoden kokki -kilpailun vuonna 2003. Hän työskenteli tuolloin kokkina keittiömestari Markus Maulavirran johtamassa ravintola Nokassa. Ruoho on saanut myöhemmin Pro-palkinnon Nokan keittiömestarina. Nyttemmin hän toimii Nokan keittiöpäällikkönä. Hän on työskennellyt ulkomailla muun muassa Indonesiassa, Ranskassa, Amerikassa ja Norjassa. Hän on Vuoden 2000 kokin Peppi Aralehdon puoliso. He kirjoittavat yhdessä ruoka-aiheista artikkelisarjaa Helsingin Sanomien Kuukausiliitteeseen, ja artikkelisarjan kolmesta ensimmäisestä vuodesta on julkaistu ruokakirja. == Lähteet == == Aiheesta muualla == * Royal järjestelee pakkaansa: ravintola Hieta siirtyy Ari Ruohon ja Terhi Vitikan Nokka-palettiin (19.10.2017) (viisitähteä.com) * Josefiina Baraka (7.11.201_) Täydellinen makaronilaatikko ei tulekaan vain uunissa – näin kokki tekee sen, tämän jälkeen et halua enää muuta (is.fi) Luokka:Suomalaiset kokit Luokka:Vuonna 1974 syntyneet Luokka:Elävät henkilöt
Joulu (täsmennyssivu)

Joulu voi tarkoittaa ainakin seuraavia asioita: * joulu, vuosittainen joulukuun loppuun sijoittuva juhla * Joulu, Sakari Kukon albumi vuodelta 2003 * Joulu, kokoelmalevy vuodelta 2017
Joulu (kokoelmalevy)

Joulu on vuonna 2017 julkaistu suomalainen joululauluja sisältävä kokoelma- albumi. Albumi nousi vuoden 2017 viimeisellä viikolla Suomen virallisen albumilistan ensimmäiselle sijalle. == Kappaleet == == Lähteet == Luokka:Vuoden 2017 joulualbumit Luokka:Vuoden 2017 kokoelma-albumit Luokka:Suomalaiset joulualbumit
Vínarterta

thumb|Vínarterta luumutäytteellä. Vínarterta on islantilainen kerroskakku. Perinteisesti vínartertaa on tarjoiltu häissä ja jouluna. Islantilaisten siirtolaisten mukana se on levinnyt myös Kanadaan. ==Valmistus== Vínarterta tarkoittaa vapaasti käännettynä wienintorttua ja se onkin todennäköisesti levinnyt Islantiin Wienistä Tanskan kautta. Islannissa vínartertaa on tarjoiltu vuoden 1860 paikkeilta lähtien. Perinteisesti sitä on tarjoiltu kahvin kanssa häissä ja jouluna. Perinteinen leivos käsittää viidestä yhdeksään kerrosta murokeksiä ja hedelmähilloa. Leivoksen taikina maustetaan usein mantelilla ja sen hedelmähillotäyte kardemummalla, vaniljalla tai punaviinillä. Täytteeseen käytettiin aikanaan etenkin luumua, mutta sittemmin ovat yleistyneet halvemmat raaka-aineet, kuten esimerkiksi raparperi. Valmis kakku saatetaan kuorruttaa sokerikuorrutteella, joka terästetään joskus vodkalla tai bourbonilla. Vínarterta kestää hyvin varastointia ja se voi säilyä hyvin suojattuna jopa kuukausia. ==Historia== Nykyisin vínarterta on ehkäpä suositumpaa Kanadassa kuin kotimaassaan Islannissa. Kanadaan sen toivat islantilaiset siirtolaiset, joita saapui etenkin Askja-tulivuoren purkauksen jälkeen vuonna 1875. Purkauksen tuhka tappoi suuren osan Islannin kasvillisuudesta ja näin myös karjasta. Suuri osa saaren väestöstä muutti tällöin ulkomaille. Mukanaan he veivät vínartertan reseptin, josta tuli tärkeä kansallisen identiteetin merkki ulkomailla asuvien siirtolaisten ja heidän jälkeläistensä keskuudessa. ==Lähteet== Luokka:Islantilainen keittiö Luokka:Kakut
Kustannustoimi

Kustannustoimi on kirjallisuuden, musiikin ja informaation saattamista yleisön tietoon. Artistit voivat kustantaa itse omat tuotoksensa, mutta useammin siitä vastaa kustannusyhtiö, jonka kanssa artisti on tehnyt sopimuksen. Yhdysvaltalainen kustantaja Richard Nash määrittelee kustantamisen siten, että se ei ole kirjailijoiden sanojen painamista paperille ja niiden myymistä eteenpäin lukijoille, vaan se on sitä, että kirjailija ja lukijat saatetaan yhteen.Jussi Ahlroth, Mitä Eijkens tahtoo, Helsingin Sanomat 25.6.2010 sivu C 1 Aikaiset painetut kirjat, sivut ja kuvat, jotka tehtiin ennen vuotta 1501 tunnetaan inkunaabeleina. Kustannustoimen vaiheita ovat hankinta, muokkaaminen, tuottaminen, painaminen, markkinointi ja jakelu. Tässä tehtävässä ovat muun muassa levy-yhtiöt ja kirjankustantamot. == Lähteet== == Aiheesta muualla == *
Gamonedo (juusto)

thumb|Gamonedo-juustoa. Gamonedo (asturiaksi Gamonéu) on Espanjan Asturian alueella valmistettava juusto. Gamonedo-juustoa valmistetaan Cangas de Onísin ja Onísin kahdessa kylässä Asturian ruhtinaskunnassa. Kylät sijaitsevat Gamonéu del Valle tai Gamonedo del Valle -nimisessä laaksossa ja lähistöllä sijaitsevat Picos de Europa -vuoret. Gamonedo on suojattu alkuperänimitys ja sitä valmistetaan lehmän, vuohen tai lampaanmaidosta, tai niiden sekoituksesta. Valmistuksen mukaan juusto voidaan jakaa kahteen tyyppiin. Tavallista juustoa valmistetaan vuoden ympäri, mutta noin 10 % koko valmistuksesta on kesä-syyskuun välillä vuoristosolissa valmistettavaa Gamonedo del Puerto tai Gamonéu del Puerto -juustoa. Juustot ovat hieman eri makuisia, mikä johtuu laakson ja vuorten eri kasvillisuudesta. Juustoa valmistettaessa maito lämmitetään 24-30 °C asteeseen ja siihen lisätään juoksute. Seos saostuu noin tunnin ajan, jonka jälkeen syntynyt juustomassa pilkotaan ja kuivataan. Kuivattamisen jälkeen juustomassa asetellaan vanteisiin ja joskus myös puristetaan. Vielä ennen kypsyttämistä juusto suolataan ylä- ja alapuolelta ja sitä savustetaan 10-12 päivää. Juuston kypsymiseen kuluu kahdesta kuuteen kuukautta ja kypsyttäminen tapahtuu kellareissa tai alueen kalkkikiviluolissa 8–12 °C lämpötilassa. Kypsyttämisen aikana juustoon kasvaa myös Penicillium roqueforti -hometta. Valmis juusto on leveydeltään 10-30 cm ja korkeudeltaan 8-15 cm. Painoa juustolla on puolesta kilosta seitsemään kiloon. Juuston kuoren väri vaihtelee pellavaisesta punertavan ruskeaan. Savustaminen tuottaa myös harmaan sävyjä. Juuston sisältö on valkoista tai kellertävää. Hometta juustossa on epäsäännöllisinä kasvustoina. yleensä etenkin kuoren seudulla. Juuston makua on kuvailtu voiseksi ja pähkinäöiseksi, sekä savuiseksi ja pisteliääksi. ==Lähteet== ==Aiheesta muualla== * Luokka:Espanjalaiset juustot
Ankeisen joulutervehdys

Ankeisen joulutervehdys on ensimmäisen kerran jouluaattona 2017 MTV3-kanavalla esitetty suomalainen televisioelokuva, jonka pääosan näyttelee Pilvi Hämäläinen. Hän esittää elokuvassa Aina Inkeri Ankeista, joka oli hänen sketsihahmonsa Putous-televisiosarjan kahdeksannella kaudella alkuvuodesta 2017. Elokuva koostuu kolmesta erillisestä tarinasta: ensimmäisessä osassa Ankeinen kidnappaa joulupukin (Pukin piina), toisessa osassa tarina sijoittuu Betlehemiin ensimmäiseen jouluun (Aina Inkeri Nasaretilainen) ja kolmannessa selviää, miksi Ankeinen vihaa perinteisiä sukujouluja (Sukujoulu). Elokuva keräsi televisiossa jouluaattona keskimäärin 350 000 katsojaa. == Rooleissa == Pukin piina Aina Inkeri Nasaretilainen Sukujoulu == Lähteet == Luokka:Putous Luokka:Vuoden 2017 suomalaiset elokuvat Luokka:Suomalaiset komediaelokuvat
Juuse Mikkonen

Juuse Mikkonen (s. 1972 Tampere) on suomalainen kokki ja keittiömestari. Hän voitti suomalaisen Vuoden kokki -kilpailun vuonna 2004. Hän työskenteli tuolloin ravintola Chez Dominiquen palveluksessa. Hän on toiminut keittiöpäällikkönä muun muassa seuraavissa ravintoloissa: Havis, Carelia, ravintola Teatteri ja Hotelli Kämp. Ulkomailla hän on työskennellyt muun muassa Landmark Mandarin Oriental -hotellissa Hongkongissa. ==Lähteet== Luokka:Suomalaiset kokit Luokka:Vuonna 1972 syntyneet Luokka:Elävät henkilöt
Linnan juhlat (elokuva)

Linnan juhlat on Tapio Piiraisen käsikirjoittama ja ohjaama televisioelokuva, jonka ensiesitys nähtiin 3. joulukuuta 2017 Yle TV1:n Kotikatsomo- ohjelmapaikalla. Elokuvan päähenkilö, filosofian tohtori Bruno A. Oja (Ville Myllyrinne), on muuttanut Lappiin. Hän saa kutsun Linnan juhliin, jonne hän lähtee taksilla Lapin miehen Jallun (Kai Lehtinen) kyydillä. Matkalla Kilpisjärveltä Helsinkiin Oja löytää itselleen uudenlaisen Suomen kohdatessaan kovia kokeneita ihmisiä, joidenlaisia ei kutsuta Linnan juhliin. == Rooleissa == == Lähteet == Luokka:Suomalaiset draamaelokuvat Luokka:Suomalaiset televisioelokuvat Luokka:Vuoden 2017 suomalaiset elokuvat Luokka:Tapio Piiraisen ohjaamat elokuvat
Matti Jämsén

Matti Kalervo Jämsén (18. elokuuta 1979 Helsinki – 14. lokakuuta 2020 HelsinkiKuolinilmoitus. Helsingin Sanomat 8.11.2020, s. C 14.) oli suomalainen keittiömestari. Hän voitti suomalaisen Vuoden kokki -kilpailun vuonna 2005. Hän työskenteli tuolloin ravintola G. W. Sundmansin palveluksessa. Matti Jämsén edusti Suomea vuoden 2011 Bocuse d’Or -kilpailussa sijoittuen viidenneksi ja vuoden 2015 kilpailussa, jossa hän nousi neljänneksi ja voitti palkinnon parhaasta lihavadista. Hän voitti Food & Fun -kilpailun Islannissa vuonna 2011. Jämsén toimi muun muassa ravintola Cellassa (Helsinki), hotelli Vaakunan Memphis-ravintolassa, ravintola Piratessa (Hanko), Kalastajatorpalla, Fishmarketissa, Katajanokan kasinolla, Chez Dominiquessa, oslolaisissa huippuravintoloissa Restaurant Bagatellessa (kaksi Michelin-tähteä) ja vuoden 1993 Bocuse d’Or -voittaja Bent Stiansenin omistamassa Restaurant Statholdergaardenissa (Michelin-tähti) sekä Die Quadricassa Saksassa. Hän toimi Tallink Siljan ravintoloista vastaavana ravintolatoimenjohtajana. Hän oli myös yrittäjä omassa Matti Jämsen Oy:ssä. Vuodesta 2017 lähtien Jämsén toimi Suomen Bocuse d’Or -joukkueen johtajana (presidenttinä) ja osallistui myös kilpailujen tuomaristoon. Häntä ennen Suomen kisajoukkuetta johti Pekka Terävä. Jämsén kuoli 41-vuotiaana 14. lokakuuta 2020. ==Lähteet== ==Aiheesta muualla== * Matti Jämsénin muistokirjoitus Helsingin Sanomissa. Luokka:Suomalaiset kokit Luokka:Vuonna 1979 syntyneet Luokka:Vuonna 2020 kuolleet
Mika Palonen

Mika Palonen (s. 1976 Helsinki) on suomalainen kokki ja keittiömestari. Hän voitti suomalaisen Vuoden kokki -kilpailun vuonna 2010. Hän työskenteli tuolloin ravintola Bläkin palveluksessa. Hän edusti Suomea Bocuse d’Or -kokkikilpailussa vuosina 2012–2013. Vuonna 2017 hän oli Bistro Sinnen keittiömestari (Porvoo). Hän on työskennellyt tätä aiemmin muun muassa Villa Strösvikin, Faro Channelside Bar & Restaurantin, Sasson, Gaijinin ja Nokan keittiöissä. Hän on omistaja-osakkaana vuonna 2017 perustetussa yrityksessä Nood Ramen. ==Lähteet== Luokka:Suomalaiset kokit Luokka:Vuonna 1976 syntyneet Luokka:Elävät henkilöt
Henri Kotkavuori

Henri Kotkavuori (s. 1984 Espoo) on suomalainen kokki. Hän voitti suomalaisen Vuoden kokki -kilpailun vuonna 2011. Hän työskenteli tuolloin ravintola Savoyn palveluksessa. Hän on työskennellyt myös ravintola Rosterissa ja Maxillissa Helsingissä ja hetken Café Pacissa (Sydney). Hän toimi kilpailujohtajana vuoden 2018 kokkikilpailussa. ==Lähteet== ==Aiheesta muualla== *Peerit Tähtinen (30.11.2011) Uusia tuulia ja lähiruokaa (kaleva.fi) *Mari Siltanen (13.11.2011) Trendikäs tekee isälle rehellistä ruokaa (yle.fi) *Bongaa mestarikokin parhaat isänpäivävinkit (17.10.2011) (turkulainen.fi) *Sianlihan kuulumisesta karjalanpaistiin somalialainen ja suomalainen kanta (30.5.2011 ) (yle.fi) Luokka:Suomalaiset kokit Luokka:Vuonna 1984 syntyneet Luokka:Elävät henkilöt
Butte (Montana)

Butte [bjuːt] on kaupunki Yhdysvaltojen Montanan osavaltion lounaisosassa. Se on Silver Bow’n piirikunnan hallintokaupunki. Butte on vanha kulta-, hopea- ja kuparikaivoskaupunki, jossa 1900-luvun alussa asui kolmisen tuhatta suomalaissiirtolaista. Tuolloin asukkaita oli kaikkiaan noin sata tuhatta, kun vuoden 2010 väestönlaskennassa Buttessa oli enää 34 200 asukasta. Se on silti yhä Montanan osavaltion viidenneksi suurin kaupunki. Seudun kaivokset työllistävät enää noin 300 henkeä, ja suomalaisten jälkeläisiä on kaupungissa ehkä pari sataa. ==Historiaa== Butte perustettiin 1860-luvulla. 1900-luvun alussa kaivoksissa työskentelevien keski-ikä oli 35 vuotta. Syvimmillään työtä tehtiin noin 1 600 metriä maanpinnan alla. Kesällä 1917 Speculator-kaivoksen räjähdyksessä ja siitä alkaneessa tulipalossa kuoli 168 ihmistä, myös monia suomalaisia. Suomalaisten asuttama kaupunginosa tunnettiin nimellä Finntown. Siellä oli suomalaisten pitämä majatalo, kapakoita, luterilainen kirkko ja rouva Riipin 600-paikkainen ruokala. Viimeinen suomalaisista muistuttanut liike, Helsinki-baari, suljettiin 2010-luvun loppupuolella. Buttessa oli syntynyt muun muassa Suomessa uransa tehnyt juristi ja hallintoneuvos Artturi Ikkala. Hiski Salomaa laulaa laulussaan ”Lännen lokari” käyneensä myös Buttessa: ”Olen käynynnä Biuttissa, Lousissa, Retulaatsissa, Miiamissa...” Amerikansuomalaisten ”Retulaatsi” on toinen Montanan kaivoskaupunki, Red Lodge, ”Lousi” on tiettävästi Saint Louis, Missouri, ja ”Miiami” Floridan Miami. ==Lähteet== == Aiheesta muualla == Luokka:Montanan kaupungit Luokka:Amerikansuomalaiset
Pristerodontia

Pristerodontia on dikynodontteihin kuuluva terapsidiryhmä. Sen jäseniltä esimerkiksi puuttuvat hampaat premaxilla luusta ja niiden os palatinum luut ovat osa suulaen takaosaa. Lisäksi näiden dikynodonttien premaxilla eli os premaxillare ja os nasale -luiden välillä ei ole huomattavaa kannusta. ==Luokittelu== Pristerodontiaan kuuluvat esimerkiksi Pristerodontidae, Oudenodontidae, Geikiidae, Lystrosauridae, Dicynodontidae ja Kannemeyeriiformes. Luokittelu Modeston, Rubidgen & Welmanin, 1999 ja Maischin, 2002 mukaan: *Lahko: Therapsida (terapsidit) **Alalahko: Anomodontia ***Kladi: Chainosauria ****Osalahko: Dicynodontia (dikynodontit) *****Kladi: Pristerodontia ******Heimo: Pristerodontidae *******Suku: Emyduranus *******Suku: Eurychororhinus *******Suku: Pristerodon *******Suku: Storthyggnathus *******Suku: Synostocephalus ******Heimo: Oudenodontidae *******?Suku: Cteniosaurus *******Suku: Tropidostoma *******Suku: Oudenodon *******Alaheimo: Pelorocyclopinae ******Suku: Propelanomodon ******Heimo: Geikiidae *******?Suku: Digalodon *******Suku: Aulacephalodon *******Suku: Geikia *******Suku: Pelanomodon ******Suku: Odontocyclops ******Heimo: Lystrosauridae *******Suku: Kwazulusaurus *******Suku: Lystrosaurus ******Heimo: Dicynodontidae *******Suku: Gordonia *******Suku: Dicynodon ******Suku: Dinanomodon ******Kladi: Kannemeyeriiformes *******Heimo: Shansiodontidae *******Heimo: Stahleckeriidae *******Heimo: Kannemeyeriidae ===Fylogenia=== Maisch (2002): ==Lähteet== Luokka:Anomodontia
Luettelo Jokioisten julkisista taideteoksista ja muistomerkeistä

Luettelo Jokioisten julkisista taideteoksista ja muistomerkeistä sisältää Jokioisten kunnassa olevat pysyvät patsaat, muistomerkit ja muistolaatat. __TOC__ == Julkiset taideteokset, muistomerkit ja muistolaatat == Julkinen teos Paikka Alue Kartalla Tekijä Paljastusvuosi Kuva WD Helinä Svensson- Timarin muistomerkki Vuolteenpuisto, Sivutie 6. Pellilä 1998 100px Kaatuneiden muistomerkki, Siltalankulma Kuumantien ja Palokorventien risteys, Palokorventie 1 Kuuma 2005 100px Kansakoulun muistomerkki Keskuskadun ja Sahamäenkujan välissä kevyenliikenteen väylän varrella, lähin osoite Keskuskatu 20 1970 100px Kansalaissodan v. 1918 punaisten muistomerkki 1 Jokioisten kirkon hautausmaa, vanhempi osa, Kirkkokuja 143 1946 Kansalaissodan v. 1918 punaisten muistomerkki 2 Jokioisten kirkon hautausmaa, uudempi osa, Kirkkokuja 143 1946 Kansalaissodan v. 1918 punaisten muistomerkki Lammintie 448 Lamminkylä 1946 Karjalaan jääneiden muistomerkki Uuden ja vanhan hautausmaan raja, kirkon läheisyydessä, pääportista vasemmalle 1954 100px Miina Sillanpään muistomerkkiSuomen muistomerkit, s. 55 Vaulammintie, Jokioisten Pappilamuseosta länteen 1951 PaimentyttöpatsasSuomen muistomerkit, s. 54 Lähellä Jokioisten kirkkoa, vanhalla hautausmaan osalla 1962 100px Sankarimuistomerkki Elämä jatkuuArmas Tirronen; Kuvataiteilijamatrikkeli Jokioisten kirkon sankarihautausmaa, Kirkkokuja 143 1949 100px Siirtoväen muistokivi Peltosuo, Murronkulmantie 102 Murronkulma 1999 100px Sotaan lähteneiden muistomerkki Mäntypuiston päiväkodin edusta, Keskuskatu 20 1988Kaiverrus muistomerkissä: "Pystytetty sotaveteraanien toimesta 27.4.1988." 100px TorpparipatsasSuomen muistomerkit, s. 53 Jokioisten kartanon puisto, Humppilantien varressa 1965 100px Veteraanikivi Veteraanipuisto, Keskuskatu 18 (sijaintietona katuosoite) 2007 ==Lähteet== * ===Viitteet=== Luokka:Jokioinen Jokioinen
Einar Økland

Einar Andreas Økland, kirjailijanimiä: John Donner ja Tone Hesthammer, (s. 17. tammikuuta 1940 Sveio, Hordaland, Norja)Einar_Økland Einar Økland, Norsk biografisk leksikon on norjalainen kirjailija. Hän on runoilija, näytelmäkirjailija, lastenkirjailija ja esseisti. Hän kirjoittaa uusnorjaksi. Økland on kirjoittanut nimimerkillä John Donner nuortenkirjasarjaa Somerset, johon hän ja Sigbjørn Heie, Ragnar Hovland ja Per Olav Kaldestad vuosina 1982–1987 kirjoittivat 13 kirjaa. Nimimerkkiä Tone Hesthammer hän on käyttänyt lähinnä kirjoittaessaan lehtiartikkeleita. Økland on toisen maailmansodan jälkeisistä norjalaisista kirjailijoista monipuolisin ja on ollut norjalaisen lastenkirjallisuuden merkittävä uudistaja. Hän on suorittanut 1965 Oslon yliopistossa kliinisen psykologian virkatutkinnon ja työskennellyt joitakin vuosia psykologina, ennen kuin hän 1967 siirtyi päätoimiseksi kirjailijaksi. Hänen esikoisteoksensa Ein gul dag (1963) julkaisi Cappelen, mutta toisesta teoksesta Mandragora (1966) lähtien kustantaja on ollut Det Norske Samlaget. Prosaistina hän aloitti novellikokoelmalla Svart i det grøne (1967). Økland oli 1968 perustamassa kirjailijoiden Tor Obrestad, Kjell Askildsen, Bjørn Nilsen, Dag Solstad ja Arnljot Eggen kanssa Norjan kirjailijakeskusta (Norsk Forfattersentrum). Hän oli 1992 Bergenin kansainvälisen festivaalin festivaalikirjailija.Einar Økland, Store norske leksikon == Suomennetut teokset == * Kiva päivä (Ein god dag), Einar Økland, Wenche Øyen. Suomentaja Inkeri Pitkänen. Gummerus, 1980 ISBN 951-20-2074-2 == Palkinnot ja tunnustukset == * Nynorsk barnelitteraturpris 1975 teoksesta Det blir alvor * Kritikerprisen for barne- og ungdomslitteratur 1978 teoksesta Sikk-sakk * Kultur- og kirkedepartementets billdbokpris for barne- og ungdomslitteratur 1979, teoksesta Ein god dag (sammen med Wenche Øyen) * Sokneprest Alfred Andersson-Ryssts fond 1982 * Språklig samlings litteraturpris 1985 * Askeladdprisen 1987 * Premio europeo Pier Paolo Vergerio 1987, teoksesta Mellom himmel og jord * Aschehougprisen 1988 * Melsom-prisen 1992, teoksesta Når ikkje anna er sagt * Nynorsk litteraturpris 1993, teoksesta I staden for roman eller humor * Sigmund Skard -stipendi 1998 * Dobloug-palkinto 2000 * Samlagsprisen 2000 * Kari Skjønsbergs pris 2006 * Gyldendal-palkinto 2006 * Språkprisen 2015, Språkrådet, teoksista Norske malebøker (2012) ja Fotgjengar med fotnotar (2013)Språkprisen 2015 til Einar Økland 18.11.2015 * Brage- palkinto, kunniapalkinto 2015Vinnerne av Brageprisen 2015 8.12.2015 ==Lähteet== Luokka:Norjalaiset kirjailijat Luokka:Vuonna 1940 syntyneet Luokka:Elävät henkilöt
Eeva Perttula

Eeva Liisi Maria Perttula (s. 1978) on suomalainen yritysjohtaja. Hän toimi marraskuusta 2016 lokakuuhun 2018 jääkiekkoseura Porin Ässien toimitusjohtajana. Hän oli jääkiekon SM-liigan historian kolmas naistoimitusjohtaja SaiPassa kaudella 1980–1981 työskennelleen Sirkka-Liisa Rantsin ja Jokereissa vuosina 1994–1999 vaikuttaneen Leena Harkimon jälkeen. Tällä hetkellä Perttula toimii Atea Finland Oy:n myyntijohtajana. Köyliöstä kotoisin oleva Perttula työskenteli ennen Ässiä ravintola-alalla Foodwest Oy:n toimitusjohtajana. Hän on toiminut myös pesäpallotuomarina tuomiten Superpesiksen otteluita ja sivutoimisena ammattinaan ohjannut ryhmäliikuntatunteja. Hän on aiemmin toiminut kokoomuksen kaupunginvaltuutettuna Kurikassa kahden vuoden ajan. Koulutukseltaan Perttula on kauppatieteiden maisteri, joksi valmistui Göteborgin yliopistosta. Vuoden 2016 lopulla hän opiskeli Aalto-yliopistossa kauppatieteiden tohtorin tutkintoa. Hänen väitöskirjansa käsittelee jaettua johtamista luovilla aloilla. == Lähteet == == Aiheesta muualla == *Yle: Ässien toimitusjohtaja Eeva Perttulan kotona ei puhuta lätkää: "Moni kiekkopomo on polttanut itsensä loppuun" Luokka:Suomalaiset jääkiekkovaikuttajat Luokka:Kansallisen Kokoomuksen poliitikot Luokka:Kurikan kaupunginvaltuutetut Luokka:Suomalaiset yritysjohtajat Luokka:Vuonna 1978 syntyneet Luokka:Elävät henkilöt
Keskusta (Parkano)

Keskusta on Parkanon 1. kaupunginosa. Se sijaitsee nimensä mukaisesti Parkanon keskustassa. Keskustassa sijaitsee mm. Parkanon kirkko, Keskustan hautausmaa, Keskustan koulu ja Pirkanmaan aikuislukio. *
Egidio Miragoli

Egidio Miragoli (s. 20. heinäkuuta 1955 Gradella di Pandino) on italialainen roomalaiskatolinen piispa. Hänet vihittiin papiksi 23. kesäkuuta 1979 ja nimitettiin Mondovin hiippakunnan piispaksi 29. syyskuuta 2017.Rinunce e nomine: Rinuncia del Vescovo di Mondovì (Italia) e nomina del successore Piispaksi vihkiminen seurasi 11. marraskuuta 2017.Il nuovo vescovo di Mondovì sarà ordinato a Lodi l'11 novembre Pääkonsekraattorina toimi paavi Maurizio Malvestiti, jota avustivat Paolo Magnani ja Luciano Pacomio. == Lähteet == Luokka:Italialaiset piispat Luokka:Katoliset piispat Luokka:Vuonna 1955 syntyneet Luokka:Elävät henkilöt
Sa'da

Sa'da (myös Sa'dah tai Saada) on kaupunki Pohjois-Jemenissä. Vuoden 2004 väestönlaskennan mukaan kaupungissa asui 51 870 henkilöä ja se toimii samannimisen maakunnan hallinnollisena keskuksena. ==Maantiede== Sa'da sijaitsee samannimisen tasangon reunamalla noin 240 kilometriä Jemenin pääkaupungista Sanaasta pohjoiseen. Kaupungin korkeus merenpinnasta on noin 1 800 metriä. Sa'da on myös saman nimisen maakunnan keskus. ==Historia== Muutamissa säilyneissä sabalaisissa teksteissä mainitaan hgrn S'DTm eli Sa'dan kaupunki ja viittauksia on myös saman nimiseen heimoon. Historioitsija ja maantieteilijä al-Hamdani kirjoitti kuitenkin kaupunkia kutsutun ennen islamin saapumista alueelle nimellä Juma. 1200-luvulla elänyt matkailija Ibn al- Mudjawir kertoo puolestaan, että kaupungin oli aikanaan rakennuttanut Nooan poika Seem ja että raitti Sanaasta Sa'daan oli aikanaan ollut merkittävä kauppareitti. Jos paikalla on joskus ollut vanhempi kaupunki, siitä ei ole säilynyt merkkejä nykypäiviin saakka. Vuonna 897 kaupunkiin saapui zaidilaisuuden perustanut Yahya bin al-Husayn, joka tuli sittemmin tunnetuksi paremmin nimellä imaami al-Hadi ila 'l-Hakk. Kaupungista tuli zaidilaisen imamaatin keskus ja al-Hadi rakennutti uuden moskeijan, jonka ympärille rakentui puolestaan toreja ja taloja. Ibn al-Mudjawir mainitsee kaupungilla olleen muurin, portteja ja vartiotorneja. Al-Hadin kuollessa vuonna 910 hänet haudattiin paikalliseen hänen mukaansa nimettyyn moskeijaan. Moskeijaan haudattiin myös hänen poikansa al-Murtada Muhammad (k. 922) ja al-Nasir Ahmad (k. 935). Hauta ja moskeija ovat nykyisin tärkeä zaidilaisten pyhä paikka. 1800-luvulla alueen osmanimiehityksenaikana kaupungissa sijaitsevalle kukkulalle rakennettiin al-Kashla -niminen sitadelli. 2000-luvulla Sa'da ja sen maakunta vat olleet hallitusta vastaan taistelleiden huthien ydinaluetta. Vuonna 2014 huthit etenivät nopeasti tukialueeltaan etelään ja valtasivat suuren osan Jemenistä. Tilanne johti edelleen käynnissä olevaan Jemenin sisällissotaan. Huthien tukikohtana kaupunki on joutunut ankarien ilmaiskujen kohteeksi. ==Väestö== Vuoden 2004 väestönlaskennan mukaan Sa'daan asukasluku oli 51 870. Kaupungin ja sen välittömän lähialueen väestön valtaosa on zaidilaisia šiiamuslimeja. ==Lähteet== == Aiheesta muualla == Luokka:Jemenin kaupungit
Sääli

Sääli on toisten kärsimysten herättämää sympaattista surua. Sanaa käytetään verrannollisena sanojen myötätunto, osanotto tai empatia kanssa. ==Lähteet== Luokka:Hyveet Luokka:Tunteet
Dromopoda

Dromopoda on hypoteettinen kladi, joka muodostaisi hämähäkkieläinten toisen haaran. Siihen kuuluu neljä lahkoa: lukit, valeskorpionit, skorpionit ja arolukit. Dromopodan sisarryhmä olisi Micrura, johon kuuluvat muun muassa hämähäkit ja punkit. Hypoteesi on nyttemmin hylätty, sillä geenitutkimukset ovat osoittaneet, että Dromopoda on keinotekoinen ryhmä. Uudet tutkimukset tukevat Arachnopulmonata-kladia, johon kuuluvat muun muassa skorpionit, valeskorpionit ja hämähäkit. Arachnopulmonata sisältää kaikki nykyään elävät lehtikeuhkolliset hämähäkkieläimet, mutta siihen kuuluu myös keuhkonsa menettäneitä ryhmiä, kuten valeskorpionit. Lukit, arolukit ja punkit sen sijaan ovat keuhkottomia hämähäkkieläimiä, jotka sijoittuvat Arachnopulmonata- kladin ulkopuolelle. == Lähteet == Luokka:Hämähäkkieläimet
Santa María (F81)

Santa María (runkonumero F81) on Espanjan laivaston vuonna 1984 vesillelaskettu Santa María -luokan fregatti. == Valmistus == Alus tilattiin 29. kesäkuuta 1977 Bazánilta, missä köli laskettiin 23. toukokuuta 1982. Alus laskettiin vesille 24. marraskuuta 1984 ja otettiin palvelukseen 12. lokakuuta 1986.Gardiner, Robert s. 436 == Palvelus == Alus on palveluksessa. ==Lähteet== * === Viitteet === Luokka:Santa María -luokan fregatit
Victoria (F82)

Victoria (runkonumero F82) on Espanjan laivaston vuonna 1986 vesillelaskettu Santa María -luokan fregatti. == Valmistus == Alus tilattiin 29. kesäkuuta 1977 Bazánilta, missä köli laskettiin 16. elokuuta 1983. Alus laskettiin vesille 23. heinäkuuta 1986 ja otettiin palvelukseen 11. marraskuuta 1987.Gardiner, Robert s. 436 == Palvelus == Alus osallistui 29. maaliskuuta 2009 operaatio Atalantaan, kun Saksan lipun alla purjehtinut tankkeri Spessart oli joutunut merirosvojen hyökkäyksen kohteeksi. Tankkerin suojamiehisto torjui merirosvojen hyökkäyksen, minkä jälkeen Victorian SH-60 pysäytti pakenevan merirosvoaluksen ampumalla. ==Lähteet== * === Viitteet === Luokka:Santa María -luokan fregatit
Numancia (F83)

Numancia (runkonumero F83) on Espanjan laivaston vuonna 1987 vesillelaskettu Santa María -luokan fregatti. == Valmistus == Alus tilattiin 29. kesäkuuta 1977 Bazánilta, missä köli laskettiin 8. tammikuuta 1986. Alus laskettiin vesille 30. tammikuuta 1987 ja otettiin palvelukseen 8. marraskuuta 1988.Gardiner, Robert s. 436 == Palvelus == Alus valtasi 27. huhtikuuta 2009 yhdeksän hengen miehistöllä varustetun somalialaisen merirosvoaluksen, joka yritti vallata MSC Melodyn. ==Lähteet== * === Viitteet === Luokka:Santa María -luokan fregatit
Reina Sofía (F84)

Reina Sofía (runkonumero F84) on Espanjan laivaston vuonna 1989 vesillelaskettu Santa María -luokan fregatti. == Valmistus == Alus tilattiin 19. kesäkuuta 1986 Bazánilta, missä köli laskettiin 12. joulukuuta 1987. Alus laskettiin vesille 19. heinäkuuta 1989 ja otettiin palvelukseen 18. lokakuuta 1990.Gardiner, Robert s. 436 == Palvelus == Alus on palveluksessa. ==Lähteet== * === Viitteet === Luokka:Santa María -luokan fregatit
Ikaalisten Matkatoimisto

Ikaalisten Matkatoimisto Oy on suomalainen matkatoimisto, joka käyttää nimeä IMT.fi. IMT.fi tarjoaa lomamatkoja vapaa-ajan matkustamiseen. Yrityksen valikoimassa ovat kylpylälomat, risteilyt, hotellimatkat, kiertomatkat sekä erilaisia teemamatkoja, kuten golf-, hyvinvointi-, terveysmatkat, pikkujoulut konserttimatkat tai perhelomat. IMT.fi järjestää valmismatkoja yli 20 Euroopan maahan. Yhtiön liikevaihto on noin 10 miljoonaa (2023). Ikaalisten Matkatoimistolla on toimisto Ikaalisissa. IMT.fi on perustettu vuonna 1991 Airi ja Jyrki Talosen toimesta Ikaalisiin. Yhtiö tekee matkoja koko Euroopan alueella, erityisenä osaamisena Baltian alue. Ikaalisten matkatoimisto alkoi järjestää matkoja Viroon heti, kun matkailu siellä vapautui. Nykyään IMT:n omistavat Karoliina Selin, Pauliina Talonen-Selin sekä Esa Talonen. Yrityksen toimitusjohtaja on Esa Talonen sekä varatoimitusjohtaja Karoliina Selin. == Palkinnot == Ikaalisten Matkatoimisto on saanut lukuisia palkintoja sekä tunnustuksia: * Ikaalisten Vuoden Yrittäjä. Vuonna 1997. * Pirkanmaan maakunnallinen yrittäjäpalkinto. Vuonna 2009. * Tunnustus Viron kylpyläliitolta parhaana yhteystyökumppanina. Vuonna 2011. * Suomen suurimmassa digitaalisen markkinoinnin kilpailussa Grand Onessa Ikaalisten Matkatoimisto saavutti kunniamaininnat kategorioissa Paras kuluttajille suunnattu verkkopalvelu sekä Tuloksellisin verkkopalvelu. Vuonna 2017. == Lähteet == == Aiheesta muualla == * IMT.fi Luokka:Suomalaiset matkatoimistot
Navarra (F85)

Navarra (runkonumero F85) on Espanjan laivaston vuonna 1992 vesillelaskettu Santa María -luokan fregatti. == Valmistus == Alus tilattiin 26. joulukuuta 1989 Bazánilta, missä köli laskettiin 15. huhtikuuta 1991. Alus laskettiin vesille 23. lokakuuta 1992 ja otettiin palvelukseen 27. toukokuuta 1994.Gardiner, Robert s. 436 == Palvelus == Alus pysäytti joulukuussa 2002 liputtoman rahtialuksen So Sanin joitakin satoja merimaileja Jemenistä kaakkoon Yhdysvaltain hallituksen pyydettyä sitä osana operaatio Enduring Freedomia. Alus ampui rahtialuksen keulan eteen sen jälkeen kun alukselta ei vastattu pysäytyspyyntöön ja rahtialus pyrki pakoon. Rahtialuksella oli pohjoiskorealainen miehistö, 23 konttia, joissa viisitoista Scudia, viisitoista täistelukärkeä ja viisitoista polttoainesäiliötä. Jemen ilmoitti olevansa rahdin vastaanottaja protestoiden tarkastusta. Rahtialuksen annettiin jatkaa matkaa Yhdysvaltain viranomaisten saatua vakuutuksen, että ohjukset eivät ole menossa kolmannelle osapuolelle. Alus upotti 23. maaliskuuta 2010 somalialaisen merirosvoalusten emälaivan ja valtasi kaksi alusta sen jälkeen, kun MV Almezaanin turvamiehistö oli torjunut merirosvojen hyökkäyksen. Kuusi epäiltyä vapautettiin myöhemmin, kun Almezaanin miehistö kieltäytyi todistamasta. Marraskuussa 2016 EUNAVFORin mukana operaatio Sophiassa Libyan rannikolla alus pelasti 227 pakolaista kumiveneistä Libyan rannikolla. ==Lähteet== * === Viitteet === Luokka:Santa María -luokan fregatit
Canarias (F86)

Canarias (runkonumero F86) on Espanjan laivaston vuonna 1993 vesillelaskettu Santa María -luokan fregatti. == Valmistus == Alus tilattiin 26. joulukuuta 1989 Bazánilta, missä köli laskettiin 15. huhtikuuta 1992. Alus laskettiin vesille 21. kesäkuuta 1993 ja otettiin palvelukseen joulukuussa 1994.Gardiner, Robert s. 436 == Palvelus == Alus on palveluksessa. ==Lähteet== * === Viitteet === Luokka:Santa María -luokan fregatit